recursal/SuperWikiNEXT-32B huggingface dataset:
**ویسٹرن آسٹریلیا ویمن کرکٹ ٹیم** ، جسے پہلے **ویسٹرن فیوری** کے نام سے جانا جاتا تھا، آسٹریلیا کی ریاست ویسٹرن آسٹریلیا کے لیے خواتین کی نمائندہ کرکٹ ٹیم ہے۔ وہ اپنے ڈومیسٹک کھیل واکا ویسٹ گراؤنڈ، پرتھ میں کھیلتے ہیں۔ وہ خواتین کی قومی کرکٹ لیگ میں حصہ لیتے ہیں، جو آسٹریلیا میں 50 اوور کا خواتین کا پریمیئر کرکٹ ٹورنامنٹ ہے۔ وہ اس سے قبل اب ناکارہ آسٹریلین ویمنز ٹوئنٹی 20 کپ اور آسٹریلین ویمنز کرکٹ چیمپئن شپ میں کھیل چکے ہیں۔

### تاریخ

مغربی آسٹریلیا کا پہلا ریکارڈ شدہ میچ انگلینڈ کے خلاف 24 سے 26 نومبر 1934ء کو 2 روزہ سیاحتی میچ میں ڈرا ہوا تھا۔  ویسٹرن آسٹریلیا نے 1936–37ء ٹورنامنٹ کے لیے آسٹریلین خواتین کرکٹ چیمپئن شپ میں شمولیت اختیار کی۔  انہوں نے 1995-96ء میں اس کے آخری سیزن تک چیمپئن شپ میں کھیلنا جاری رکھا۔   مغربی آسٹریلیا نے 1986-87ء میں ایک موقع پر ٹائٹل جیتا تھا۔  مغربی آسٹریلیا نے 1996-97ء میں نئے قائم کردہ ویمنز نیشنل کرکٹ لیگ میں شمولیت اختیار کی۔  انہوں نے 2019-20ء میں ایک بار ٹائٹل جیتا ہے۔  آسٹریلیائی خواتین کے ٹوئنٹی 20 کپ میں ان کا بہترین اختتام 2012–13ء میں رنر اپ تھا، جب وہ فائنل میں نیو ساؤتھ ویلز سے 5 وکٹوں سے ہار گئیں۔

حوالہ جات
---------

1. ↑  "Western Australia Women v England Women". CricketArchive. اخذ شدہ بتاریخ 25 جنوری 2021.
2. ↑  "Australian Women's Cricket Championships 1936/37". CricketArchive. اخذ شدہ بتاریخ 25 جنوری 2021.
3. ↑  "Women's First-Class Events played by Western Australia Women". CricketArchive. اخذ شدہ بتاریخ 25 جنوری 2021.
4. ↑  "Women's List A Events played by Western Australia Women". CricketArchive. اخذ شدہ بتاریخ 25 جنوری 2021.
5. ↑  "Australian Women's Cricket Championships 1986/87". CricketArchive. اخذ شدہ بتاریخ 21 جنوری 2021.
6. ↑  "Women's National Cricket League 1996/97". CricketArchive. اخذ شدہ بتاریخ 25 جنوری 2021.
7. ↑  "Women's National Cricket League 2019/20". CricketArchive. اخذ شدہ بتاریخ 25 جنوری 2021.
8. ↑  "Western Australia Women v New South Wales Women". CricketArchive. 19 January 2013. اخذ شدہ بتاریخ 25 جنوری 2021.
مینا
*اگر یہ آپ کا مطلوبہ صفحہ نہیں تو دیکھیے،* مینا (ضد ابہام)
**مینا** ایشیا اور یورپ میں پائے جاتے ہیں۔ یہ ایشیا میں پایا جانے والا عام پرندہ ہے۔

تفصیل
-----

برصغیر میں یہ پرندہ پاکستان اور بھارت میں عام تعداد میں پایا جاتا ہے۔ اس کو انڈین مینا بھی کہتے ہیں۔ ایشیا میں اس کی دو اقسام پائی جاتی ہیں۔ ان کے پروں کا رنگ کتھئ یا کالا ہوتا ہے۔ چونچ اور پنجے پیلے یا سرخ رنگ کے ہوتے ہیں۔ یہ پہاڑی مینا اور جنگل کی مینا کہلاتے ہیں۔ مینا کی نوع کثرت افزائش کی وجہ سے چھا گئی ہے۔ مینا کی ایک قسم بالی معدوم ہو چکی ہے۔ مینا کا لفظ ہندی زبان کا سمجھا جاتا ہے جو سنسکرت سے آیا ہے۔ مینا کی کافی اقسام جنوبی امریکا، آسٹریلیا، جنوبی افریقہ، نیوزیلنڈ میں موجود ہیں۔ مینا کا کوئی قدرتی گروپ نہیں بلکے اس کو برے صغیر کی اسٹارلنگ کے ساتھ شامل کر سکتے ہیں۔ اسٹارلنگ دو بار ارتقائی تبدیلی ہوئی تو ان کے دو گروپ بن گئے۔ پہلے ان کا ابی تعلق کولیٹو اور الپونکس کے شجرے میں نکلا۔ لاکھوں سال بعد عام اسٹارلنگ اور کلغی والی اسٹارلنگ زمین پی رہنے والی مینا سے جر گیا۔ اس کی وجہ انکا چمکیلے پر ک علاوہ انکا سر اور لمبی دم تھا۔ بالی مینا نمایاں ہونے کے باوجود معدوم ہو چکی ہے۔

حیاتیاتی جماعت بندی
-------------------

مینا پھولوں والے درخت پر، سال۔ 1775۔
درخت پہ بیٹھی عام مینا۔ کیرالہ انڈیا

خواص
----

مینا درمیانے درجے کا پرندہ ہے جس کے پیر اور پنجے مضبوط ہوتے ہیں۔ عمومن یہ خالی میدان ور کھلی فضا میں رہنا پسند کرتے ہیں اور کیڑے اور فروٹ کھاتے ہیں۔ پروں کا رنگ کالا یا کتھی ہوتا ہے۔ کچھ انواع کا پیلے رنگ کا خوش نما سر ہوتا ہے۔
مینا پنجرے میں رہ کر انسانی آواز کی نقل اتارتی ہے۔ مینا درخت کے تنے میں گھونسلا بناتی ہے۔ یہ بھی خیال کیا جاتا ہے کہ تنے میں سوراخ ہد ہد کرتا ہے اور مینا بیٹھ کر گھونسلا بنا لیتی ہے۔گندم اور دیگر فصلوں کی کٹائی کے بعد جب ہل چلایا جاتا ہے تو یہ وہاں آجاتی ہے اور کیڑے مکوڑے اور بیج کھاتی ہے۔ مینا کی چونچ اور پنجے پیلے رنگ کے ہوتے ہیں (محمّد مجیب احمد ٢٠١٥). مینا مٹتی کے دھیر میں گھونسلا بناتی ہے اور دوہرے انڈے دیتی ہے۔ اس مینا کی چونچ اور پنجے سرخ ہوتے ہیں۔ نوع ایک ہی ہوتی ہے ( تجمل حسسیں ٢٠١٥)۔
* لفظ **میدان** اور field کی تلاش یہاں لاتی ہے، میدان کے دیگر استعمالات کے لیے دیکھیے میدان (ضدابہام)

ریاضی میں میدان (Field) ایسے ارکان کے مجموعہ کو کہتے ہیں، جن میں جمع، تفریق، ضرب اور تقسیم کے عمل موجود ہوں۔ مثلاً عام اشاریہ اعداد ایک میدان بناتے ہیں جسے {\displaystyle \mathbb {R} } کہا جاتا ہے۔
ایک میدان میں اگر دو رکن {\displaystyle \ a} اور {\displaystyle \ b} ہوں، تو ان کی جمع {\displaystyle \ a+b} کو بھی اسی میدان کا رکن ہونا چاہیے۔ ہر میدان میں صفر ({\displaystyle \ 0}) بھی ایک رکن کے طور پر موجود ہونا چاہیے، جو اس مساوات کی تسکین کرے:

{\displaystyle \ a+0=a}

اس کے علاوہ ہر رکن کا "جمع اُلٹ" موجود ہونا چاہیے۔ رکن {\displaystyle \ a} کا "جمعیاتی الٹ {\displaystyle \ -a} اس مساوات کی تسکین کرے گا:

{\displaystyle \ a+(-a)=0}

(اس طرح تفریق کا عمل ممکن ہوتا ہے۔)

اسی طرح میدان میں اگر دو رکن {\displaystyle \ a} اور {\displaystyle \ b} ہوں، تو ان کی ضرب {\displaystyle \ a\times b} کو بھی اسی میدان کا رکن ہونا چاہیے۔ میدان میں "ایک" ({\displaystyle \ 1}) کا رکن بھی موجود ہونا چاہیے۔ ہر رکن {\displaystyle \ a\neq 0} کے لیے اس کا ضربی اُلٹ {\displaystyle \ a^{-1}} بھی میدان میں ہونا چاہیے، جو اس مساوات کی تسکین کرے:

{\displaystyle \ a\times a^{-1}=1}

(اس طریقہ سے تقسیم کا عمل بھی ممکن ہوتا ہے۔)

مخلوط عدد بھی ایک میدان تشکیل دیتے ہیں، جسے {\displaystyle \mathbb {C} }
 لکھا جاتا ہے۔

جامع تعریف:*میدان* ایک غیر خالی مجموعہ {\displaystyle \mathbb {F} } کے عناصر جس میں دو عمل {\displaystyle +} (جسے جمع کہتے ہیں) اور {\displaystyle \cdot } (جسے ضرب کہتے ہیں) ہوں اور جو درجِ ذیل مسلمات کی تسکین کریں، کو کہتے ہیں۔ تمام عناصر {\displaystyle a,b,c\in \mathbb {F} } کے لیے:

1. میدان {\displaystyle \mathbb {F} } بند ہوتا ہے {\displaystyle +} اور {\displaystyle \cdot } کے حوالے سے، یعنی {\displaystyle a\cdot b} اور {\displaystyle a+b} عناصر ہوتے ہیں میدان {\displaystyle \mathbb {F} } کے ۔
2. مبدلی قانون: {\displaystyle a+b=b+a} اور {\displaystyle a\cdot b=b\cdot a}
3. مشارکی قانون: {\displaystyle (a+b)+c=a+(b+c)} اور {\displaystyle (a\cdot b)\cdot c=a\cdot (b\cdot c)}
4. توزیعی قانون: {\displaystyle a\cdot (b+c)=a\cdot b+a\cdot c}

اس کے علاوہ میدان میں دو شناخت عناصر 0 اور 1 ہوتے ہیں (0 کو جمعیاتی شناخت کہتے ہیں اور 1 کو ضربی شناخت کہتے ہیں) جو درج ذیل کی تسکین کرتے ہیں:
1. {\displaystyle a+0=a} تمام {\displaystyle a\in \mathbb {F} } کے لیے
2. {\displaystyle a\cdot 1=a} اور {\displaystyle a\cdot 0=0} تمام {\displaystyle a\in \mathbb {F} } کے لیے
3. کسی بھی {\displaystyle a\in \mathbb {F} } کے لیے، اس عنصر کا جمعیاتی اُلٹ {\displaystyle \ (-a)} بھی میدان کا عنصر ہو گا، ایسا کہ {\displaystyle \ a+(-a)=0}
4. کسی بھی غیر صفر عنصر {\displaystyle a\neq 0\,,a\in \mathbb {F} } کے لیے، اس عنصر کا ضربی اُلٹ {\displaystyle a^{-1}} بھی میدان کا عنصر ہو گا، ایسا کہ {\displaystyle a\cdot a^{-1}=1}

`E=mc2`     اردو ویکیپیڈیا پر ریاضی مساوات کو بائیں سے دائیں LTR پڑھیٔے     ریاضی علامات 


|  |
| --- |
| Field |
می ٹو تحریک دنیا کے کئی ممالک میں ٹویٹر کے ایک ہیش ٹیگ کے ساتھ چلائی جانے والی بر سر آوردہ مردوں کی جنسی ہراسانی کے خلاف تحریک کا نام ہے۔ دنیا کے کئی ملکوں کی طرح یہ تحریک نیپال میں زور پکڑنے کی بڑی وجہ پڑوسی ملک بھارت کی می ٹو تحریک ہے، جس میں بھی سرکردہ شخصیات کے نام منظر پر آئے۔ اسی تحریک کی وجہ بھارت کے وزیر خارجہ ایم جے اکبر کو اپنے عہدے سے 2018ء میں استعفٰی دینا پڑا تھا اور اس تحریک کے دوران کم از کم 19 خواتین اکبر پر ہراسانی اور نازیبا سلوک کی داستانوں کو بیان کیا تھا، جو ملک کے مرکز میں بر سر اقتدار نریندر مودی حکومت کی اولین میعاد میں شرمندگی کا باعث بھی تھا۔

نیپال میں می ٹو کا آغاز
-----------------------

حالاں کہ بھارت کی می ٹو تحریک کی نوک پر کئی سرکردہ مرد جیسے کہ ایم جے اکبر، ساجد خان، نانا پاٹیکر، آلوک ناتھ، وکاس بہل، وکرمادتیا موٹوانے، انوراگ کشیپ، لو رنجن، اومیش گھڑگے، ورون گروور، شام کوشل، پیوش مشرا، مکیش چھابرا، وکی سدانا، اتسو چکروبورتی، ننمے بھٹ، گر سمرن کھمبا وغیرہ کے علاوہ مزاحیہ فن کارہ کنیز سُرکا نے ساتھی مشہور مزاحیہ فن کارہ ادتی متل پر نازیبا جنسی سلوک کا الزام عائد کیا تھا، تاہم نیپالی میڈیا کی اولین توجہ ایم جے اکبر اور ان پر عائد الزامات منسوبہ رہے اور اکبر کا وزارت سے استعفا حوصلے کا باعث رہا۔ اس واقعے متاثر ہو کر 2018ء میں دو خاتون صحافی انگریزی اخبار میں موضوعاتی لکھاری اُجالا مہارجن اور کاٹھمنڈو میٹروپالیٹن سٹی آفس کی ملازمہ رشمیلا پرجا پتی نے کیشو استھاپت پر جنسی ہراسانی کا الزام عائد کرتے ہوئے سماجی میڈیا میں اپنے الزامات کو پوسٹ کیا۔ اس کے ساتھ ہی کئی نیپالی خواتین نے اپنی ہراسانی کی داستانوں کو بیان کیا۔ ان میں سے کچھ نے مبینہ ہراسانی کرنے والے کے نام بھی لیے، جب کہ کئی نے نام کو مخفی رکھا۔ اس کا سبب یہ بتایا گیا ہے کہ نیپالی سماج میں خواتین کو اس درجہ اہمیت حاصل نہیں کہ وہ طاقت ور مردوں سے گھٹنے ٹیکوا سکیں۔

تحریک کی ناکامی
---------------

فروری 2020ء میں کانتی پور کانکلیو انعقاد نیپال میں ہوا جس میں ملک کی سرکردہ خواتین نے اپنے خیالات اس موضوع پر اظہار کیا کہ ‘Why #metoo movement failed to take off in Nepal’ یا ’نیپال میں می ٹو تحریک آغاز میں ہی کیوں ناکام ہوئی’۔ اس کانکلیو میں شریک سبھی خواتین نے مباحثے کے عنوان سے اتقاق کیا اور اس موقع ہر نیپال کی تھیٹر ہدایت کار اکنچھا کارکی نے کہا:


|  |  |  |
| --- | --- | --- |
| "| عورتوں سے اکثر یہ سوال پوچھا جاتا ہے کہ وہ کیوں اب لب کشائی کر رہی ہیں جب کہ وہ موقع واردات کے وقت خاموش رہی ہیں۔ تاہم لوگ اکثر یہ بھول جاتے ہیں کہ اس بات کے لیے کافی ہمت کی ضرورت ہے کہ جنسی سرگرمیوں کے بارے میں برسر عام گفتگو کی جائے کیوں کہ یہاں سماج میں یہ باتیں ممنوع سمجھی جاتی ہیں۔ | "|

مزید دیکھیے
-----------

* نیپال
* خواتین کو بااختیار بنانا
* می ٹو تحریک
* می ٹو تحریک (بھارت)
* مسجد می ٹو
* می ٹو تحریک (پاکستان)
* می ٹو تحریک (کویت)
* می ٹو تحریک (نائجیریا)

حوالہ جات
---------

1. 1 2  
#MeToo: Nepal’s Women Speak UpAfter taking India by storm, the #MeToo movement has come to Nepal. Can it bring change?
2. ↑  2018: The Year When #MeToo Shook India
3. ↑  Nepal is having its #MeToo moment as women break the silence around sexual harassment
4. ↑  Why #MeToo movement failed to take off in Nepal
**وولہرا**آسٹریلیا کی ریاست نیو ساؤتھ ویلز میں واقع سڈنی کے مشرقی مضافاتی علاقوں کا ایک مضافاتی علاقہ ہے۔ وولہرہ سڈنی کے مرکزی کاروباری ضلع سے 5 کلومیٹر مشرق میں، میونسپلٹی آف وولہرہ کے مقامی حکومتی علاقے میں واقع ہے۔ وولہرا ایورا قوم کے بیرابیرراگل اور گڈیگال لوگوں کی روایتی زمین پر واقع ہے۔ میونسپلٹی آف وولہرہ اس کا نام مضافاتی علاقے سے لیتی ہے لیکن اس کا انتظامی مرکز ڈبل بے میں واقع ہے۔ وولہرہ اپنی پرسکون، درختوں سے جڑی رہائشی گلیوں اور گاؤں کے طرز کے شاپنگ سینٹر کے لیے مشہور ہے۔

### تاریخ

وولہراایک مقامی لفظ ہے جس کا مطلب ہے *کیمپ* ، *جلسہ* گاہ یا *بیٹھنے کی جگہ* ۔ اسے ڈینیئل کوپر (1821ء–1902ء) نے اپنایا، جو نیو ساؤتھ ویلز کی قانون ساز اسمبلی کے پہلے اسپیکر تھے، جب انہوں نے 1856ء میں وولہرہ ہاؤس کی بنیاد رکھی۔ یہ پرانے ہینریٹا ولا (یا پوائنٹ پائپر ہاؤس) کی جگہ پر بنایا گیا تھا۔ کوپر اور اس کی اولاد مضافاتی علاقے کے قیام اور ترقی کے ذمہ دار تھے اور اس کا نام گھر سے لیا گیا تھا۔  اگرچہ آج کل وولہرہ بنیادی طور پر ایک رہائشی اور خوردہ علاقہ ہے، لیکن چالیس سال سے زائد عرصے سے اور 20ویں صدی کے اوائل تک، ایج کلف روڈ پر لوہے کی ایک بڑی فاؤنڈری اور کھانا پکانے کے چولہے کی فیکٹری تھی۔

حوالہ جات
---------

1. ↑  Book of Sydney Suburbs, Frances Pollon (Angus and Robertson) 1990, p.273
| اصطلاح | term |
| --- | --- |
| گراف  راس کنارہ تیر  لصق  کمترین  رستہ | graph  vertex, vertices  edge arc  label  shortest  path |

ریاضی کی شاخ نظریۂ گراف میں کسی موزون (وزن‌شدہ) گراف میں ایک قمہ سے کسی دوسرے قمہ تک کا کم ترین فاصلہ نکالنے کا الخوارزم۔ دو راس کے درمیان کمترین رستہ وہ ہو گا جب اس میں شامل کناورں کے وزنوں کی حاصل جمع تصغیر ہو۔

### مثال

تصویر میں ہمیں قمہ *S* سے قمہ *T* تک کا کمترین فاصلہ نکالنا ہے۔ شروع قمہ *S* کو ہم صفر (0) جہد تفویض کرتے ہیں (تصویر میں جہد سرخ عدد سے دکھایا گیا ہے)۔ اب قمہ *S* سے راس *A*، *B*،اور، *C* تک پہنچنا ممکن ہے جن کا فاصلہ 9، 6 اور 12، ہے۔ ہم ان راس پر ان اعداد کے لصق عارضی طور پر لگاتے ہیں (تصویر (a) میں سبز رنگ سے یہ عدد دکھائے گئے ہیں)۔

اب ایسے راس جن میں سبز لصق لگے ہیں (تصویر (a))، ان میں سے *B* پر عدد 6 سب سے کم ہے، اس لیے اسے ہم *B* کا جہد قرار دے کر سرخ کر دیتے ہیں (تصویر (b))۔ قمہ *B* سے *A*، *D*، *T*، کو تیر جاتے ہیں، جن کے فاصلے 11، 8، 3، ہیں۔ ان فاصلوں کو ہم *B* کے جہد میں جمع کر کے *A*، *D*، *T*، پر عارضی 17، 14، 9، (سبز) لصق لگا دہتے ہیں (تصویر (b))۔

تصویر (b) میں سبز لصق میں قمہ *A* پر 9 سب سے کم ہے، اس لیے ہم اسے *A* کا جہد قرار دے کر سرخ کر دیتے ہیں (تصویر (c))۔

اب ہم *A* سے شروع کرتے ہیں (تصویر (c))۔ قمہ *A* سے صرف قمہ *D* کو تیر جاتا ہے جس کا فاصلہ 4 ہے، جسے *A* کے جہد میں جمع کر کے *D* کا لصق 13 بنتا ہے۔ چونکہ 13 قمہ *D* پر پہلے سے موجود لصق 14 سے کم ہے، اس لیے ہم 14 کو مٹا کر *D* کا لصق 13 کر دیتے ہیں۔

اس عمل کو دہراتے ہیں جبتک ہمیں *T* کا جہد 15 حاصل ہو جاتا ہے (تصویر (f))۔ قمہ *S* سے قمہ *T* کا *کمترین فاصلہ* 15 ہے۔ غور کرو کہ تصویر (d) میں جب قمہ *C* کو جہد عطا کیا گیا تو قمہ *T* کا لصق 24 بنتا تھا مگر چونکہ یہ *C* پر پہلے سے موجود لصق 17 سے زیادہ تھا اس لیے *C* کے لصق کو تبدیل نہیں کیا گیا۔

*کمترین رستہ* ڈھونڈنے کے لیے ہم *T* سے واپس چلتے ہیں۔ قمہ *T* پر آنے والے تیروں میں سے قمہ *D* سے آنے والے تیر کا وزن برابر ہے *T* اور *D* کے جہد کے فرق کے، اس لیے ہم *TD* کو رستہ میں شامل کرتے ہیں (تصویر (f))۔ اس طریقہ سے ہمیں کمترین رستہ *SADT* معلوم ہوتا ہے۔

### الخوارزم

وزن شدہ گراف کے قمہ *S* سے قمہ *T* تک کا کمترین فاصلہ نکالنے کے لیے:

* قمہ *S* کو صفر جہد تفویض کرو۔ جو قمہ *S* سے سیدھا پہنچا جا سکے اس قمہ پر *S* سے فاصلہ (وزن) کا لصق لگا دو۔ ان میں سے جو لصق سب سے چھوٹا ہو، اس کو ارتباطی قمہ کا جہد قرار دو۔
* جس قمہ (یا راس) کو ابھی جہد تفویض کیا ہے، اس طرح کے ہر قمہ *V* کے لیے، وہ راس *W* جو *V* سے سیدھے پہنچ جا سکیں پر لصق لگاؤ جو *V* کے جہد اور *V* سے *W* کے فاصلہ کی جمع ہو

(جہد *V*) + (فاصلہ *V* سے *W*)
بشرطیکہ یہ لصق *W* پر پہلے سے موجود (اگر موجود ہو) لصق سے چھوٹا ہو۔ جب ایسے تمام *W* پر یہ عمل کر لو، تو پھر گراف میں سب سے چھوٹا لصق ڈھونڈو (جو ابھی جہد قرار نہ دیا گیا ہو) اور ارتباطی قمہ (یا راس) پر لصق کو جہد بنا دو۔

* اُوپر والا قدم نئے جہد سے دہراؤ
* جب قمہ *T* کو جہد لگ جائے تو رُک جاؤ۔ یہ جہد *S* سے *T* تک کا کم ترین فاصلہ ہے۔
* کم ترین راستہ (یا رستے) *T* سے واپس جاتے ہوئے یوں نکالو۔ اگر تیر *VW* کے لیے

(جہد *V*) - (جہد *W*) = (فاصلہ *V* اور *W* کے درمیان)
تو تیر *VW* کو رستہ میں شامل کر لو۔

== مزید دیکھیے == == بیرونی روابط ==\* 

`E=mc2`     اردو ویکیپیڈیا پر ریاضی مساوات کو بائیں سے دائیں LTR پڑھیٔے     ریاضی علامات
**میریبورو** /ˈmɛrəbərə/  فریزر کوسٹ ریجن ، کوئنز لینڈ ، آسٹریلیا کا ایک شہر اور مضافاتی علاقہ ہے۔ جون 2018ء تک میریبورو کی ایک اندازے کے مطابق شہری آبادی 27,282 تھی،  پچھلے پانچ سالوں میں سالانہ اوسطاً 0.12% سالانہ کے ساتھ تھوڑا سا اضافہ ہوا ہے۔

### تاریخ

میریبورو کے علاقے میں انسانی آبادی کے شواہد کم از کم 6,000 سال پہلے تک پھیلے ہوئے ہیں۔ گوبی گوبی (کبی کبی) اور بٹجالا ( بچولہ) لوگ اس علاقے کے اصل باشندے تھے۔ گوبی گوبی کو وائڈ بے – برنیٹ کے علاقے کے اندرون ملک قبیلے کے طور پر بیان کیا گیا، جس کی زمینیں 3,700 مربع میل تک پھیلی ہوئی ہیں اور میری بورو کے مغرب میں واقع ہیں۔ شمالی سرحدیں چلڈرز اور ہروی بے تک چلی گئیں۔ جنوب کی طرف، وہ دریائے میری اور کوروئے کے ہیڈ واٹرس کے قریب پہنچے۔ مغرب کی طرف وہ ساحلی حدود اور کِلکیوان تک پہنچ گئے۔ بٹجالا نے کگاری (فریزر آئی لینڈ) سمیت مزید ساحلی علاقوں پر قبضہ کر لیا۔

حوالہ جات
---------

1. ↑  *Macquarie Dictionary, Fourth Edition* (2005). Melbourne, The Macquarie Library Pty Ltd. آئی ایس بی این 1-876429-14-3
2. 1 2  "3218.0 – Regional Population Growth, Australia, 2017-18: Population Estimates by Significant Urban Area, 2008 to 2018". *Australian Bureau of Statistics*. Australian Bureau of Statistics. 27 March 2019. 27 مارچ 2019 میں اصل سے آرکائیو شدہ. اخذ شدہ بتاریخ 25 اکتوبر 2019.  Estimated resident population, 30 June 2018.
| اصطلاح | term |
| --- | --- |
| واقعہ  مجموعہ  ذیلی مجموعہ اتحاد  تقاطع  متمم سادہ  مرکب | event  set  subset union  intersection  complement  simple  compound |


| بنیادِ احتمال |
| --- |
|  |
| * مسلماتِ احتمال

---

* فضاء احتمال
* فضاء نمونہ
* ابتدائی واقعہ
* واقعہ
* تصادفی متغیر
* پیمانہ احتمال

---

* Complementary event
* مشترکہ احتمال
* Marginal probability
* مشروط احتمال

---

* آزادی
* مشروط آزادی
* کل احتمال کا قانون
* کثیر اعداد کا قانون
* مسئلہ اثباتی بیز
* نامساواتِ بُول

---

* Venn diagram
* Tree diagram
 |
| * د
* ب
* ت
 |

کسی تجربہ کی نمونہ فضا ،اس کے ممکنہ نتائج پر مشتمل ہوتی ہے۔ ان ممکنہ نتائج کے مجموعہ کا کوئی ذیلی مجموعہ، ***واقعہ*** کہلاتا ہے۔ اگر واقعہ میں صرف ایک نتیجہ شامل ہو تو اسے ***سادہ* واقعہ** کہا جائے گا۔ اگر واقعہ میں ایک سے زیادہ نتائج شامل ہو تو **واقعہ** ***مرکب*** کہلائے گا۔

مثال کے طور پر اگر طاس پھینکا جائے تو "کونسے عدد والی طرف اُوپر آئے گی" کی نمونہ فضا

{\displaystyle \ S=\{1,2,3,4,5,6\}}
ہے۔ اس تجربہ کے کچھ واقعات یوں بنائے جا سکتے ہیں

* واقعہ: عدد 3 یا اس سے کم ہے {\displaystyle \ E\_{3}=\{1,2,3\}=}
* واقعہ: عدد طاق ہے {\displaystyle \ E\_{1}=\{1,3,5\}=}
* واقعہ: عدد جفت ہے {\displaystyle \ E\_{2}=\{2,4,6\}=}

واقعات چونکہ مجموعہ جات ہوتے ہیں، اس لیے نظریۂ مجموعہ جات کی نسبتیں استعمال کرتے ہوئے واقعات سے نئے واقعات بنائے جا سکتے ہیں:

1. اتحاد: {\displaystyle A\cup B} سے مراد دونوں مجموعہ جات *A* اور *B* کو ملا کر بننے والا مجموعہ ہے۔ احتمال نظریہ کتب میں *A* اور *B* کے اتحاد کو "یا واقعہ" بھی کہا جاتا ہے اور {\displaystyle A\cup B} کی جگہ *A+B* بھی لکھا نظر آئے گا۔
2. تقاطع: {\displaystyle A\cap B} سے مراد ایسے عناصر کا مجموعہ ہے جو دونوں اصل مجموعہ جات *A* اور *B* میں موجود ہوں۔ احتمال نظریہ کتب میں*A* اور "B" کے تقاطع کو "اور واقعہ" بھی کہا جاتا ہے اور {\displaystyle A\cap B} کی جگہ *AB* بھی لکھا نظر آئے گا۔
3. متمم: {\displaystyle {\bar {A}}} نمونہ فضاء کے ایسے عناصر کا مجموعہ جو مجموعہ *A* میں موجود نہ ہوں۔ احتمال نظریہ کتب میں*A* کے متمم کو "نہیں واقعہ" بھی کہا جاتا ہے اور {\displaystyle {\bar {A}}} کی جگہ {\displaystyle A^{\prime }} بھی لکھا نظر آئے گا۔

اوپر کی مثال میں واقعات پر یہ نسبتیں استعمال کر کے کچھ نئے واقعات یوں بنائے جا سکتے ہیں:

{\displaystyle \ {\bar {E\_{3}}}=\{4,5,6\}}
{\displaystyle \ E\_{3}\cap E\_{1}=\{1,3\}}
{\displaystyle \ E\_{3}\cup E\_{1}=\{1,2,3,5\}}
اگر تجربہ یہ ہو کہ طاس کو دو دفعہ پھینکا جائے گا، تو 36 ممکن نتائج ہیں۔ اس نمونہ فضاء کو یوں لکھا جا سکتا ہے

{\displaystyle \ S=\{(1,1),(1,2),(1,3),(1,4),(1,5),(1,6),(2,1),(2,2),\cdots ,(6,6)\}}
اس فضاء میں واقعہ {\displaystyle E\_{1}} تعریف کرتے ہیں کہ دونوں دفعہ طاس کی ایک ہی طرف اوپر آتی ہے 

{\displaystyle \ E\_{1}=\{(1,1),(2,2),(3,3),(4,4),(5,5),(6,6)\}}

`E=mc2`     اردو ویکیپیڈیا پر ریاضی مساوات کو بائیں سے دائیں LTR پڑھیٔے     ریاضی علامات
The feasible regions of linear programming are defined by a set of inequalities.

| اصطلاح | term |
| --- | --- |
| نامساوات  حتمی؟ | inequality  strict |

ریاضیات میں **نامساوات** دو اشیاء کے مقابلتاً جثہ یا رتبہ بارے بیان ہے "یا" یوں کہ کیا وہ اشیاء ایک ہی ہیں یا نہیں (یہ بھی دیکھیں مساواتی)۔

* علامت `*a* <*b*` کا مطلب ہے کہ *a* کمتر (چھوٹا) ہے *b* سے ۔
* علامت `*a*> *b*` کا مطلب ہے *a* کہ بڑا ہے *b* سے ۔
* علامت `*a* ≠ *b*` کا مطلب ہے کہ *a* برابر نہیں ہے *b* کے، مگر یہ نہیں بتاتا کہ ایک دوسرے سے بڑا ہے یا حتی کہ یہ بھی نہیں بتاتا کہ ان کا آپس میں موازنہ بھی کیا جا سکتا ہے یا نہیں۔

اوپر کہ تمام بیانوں میں *a* برابر نہیں ہے *b* کے۔ ان نامساوات کو حتمی کہا جاتا ہے۔ علامت `*a* <*b*` کو یوں بھی پڑھا جا سکتا ہے *a* کہ حتماً *b* سے کم ہے۔

حتمی نامساوات کے برعکس، دو اقسام کے نامساوات بیان ایسے ہیں جو حتمی نہیں ہوتے:

* علامت `*a* ≤ *b*` کا مطلب ہے کہ *a* کم یا برابر ہے *b* کے (یا یوں کہیں *a* کہ بڑا نہیں ہے *b* سے )۔
* علامت `*a* ≥ *b*` کا مطلب ہے کہ *a*بڑا یا برابر ہے *b* کے (یا یوں کہیں *a* کہ چھوٹا نہیں ہے *b* سے )۔

`E=mc2`     اردو ویکیپیڈیا پر ریاضی مساوات کو بائیں سے دائیں LTR پڑھیٔے     ریاضی علامات
**معراج نامہ**وہ نظم جس میں حضور اکرم ﷺ کی زندگی کے محیر العقول واقعہ ’’معراج ‘‘ کا ذکر کیا جاتا ہے۔
**اسلامی اصناف شاعری** کی ایک صنف، جس میں حضرت محمد صلی اللہ علیہ و آلہ وسلم کے ایک معجزے، جس کو معراج کے نام سے جانا جاتا ہے، کا حال بیان کیا جاتا ہے۔ مسلمانوں کا ماننا ہے کہ محمد صلی اللہ علیہ و آلہ وسلم کو راتوں رات مکہ شہر سے بیت المقدس تک اور وہاں سے ساتوں آسمان اور جنت اور دیگر اشیاء و مقامات کی سیر کرائی گئی۔ اس عظیم روحانی واقعہ کا بیان شاعری کی صورت میں مسلمان شعرا کرتے آئے ہیں اور مولود نامہ، نور نامہ، وفات نامہ کی طرح اسلامی شاعری میں معراج نامہ بھی ایک الگ صنف شاعری ہے۔ زیادہ تر معراج نامے اردو، فارسی اور عربی زبان میں لکھے گئے۔

تاریخ
-----

ہیئت
----

موضوع
-----

اہم معراج نامے
--------------

### اردو معراج نامے

چند معراج ناموں کا ذکر

* معراج نامہ (سید بلاقی)، سید بلاقی، (1056ھ/1646ء) نظم
* معراج نامہ،معظم، (1080ھ/1669ء) نظم
* معراج نامہ،مختار، (1094ھ/1682ء) نظم
* معراج نامہ،فتاحی، (1085ھ/1683ء) نظم
* معراج نامہ،امین گجراتی، (1104ھ/1692ء) نظم
* معراج نامہ،ہاشمی سید میراں، (1109ھ/1697ء) نظم
* معراج نامہ،اعظم، (1120ھ ) نظم
* معراج نامہ،ابو الحسن قربی، (1140ھ ) نظم
* معراج نامہ،محمد بن مجتبیٰ مہدوی، (1181ھ ) نظم
* معراج نامہ،شاہ کمال، (1109ھ/1697ء) نظم
* معراج نامہ،کمال الدین کمال، (1191ھ ) نظم

### فارسی معراج نامے

### دیگر زبانوں میں

مزید دیکھیے
-----------

* اصناف ادب

حوالہ جات
---------

1. ↑  محمد مظفر عالم جاوید صدیقی، پی ایچ ڈی مقالہ، اردو میں میلاد النبی صلی اللہ علیہ و آلہ وسلم، صفحہ 35
2. ↑  اردو نثر میں سیرت رسول، صفحہ235،ڈاکٹر انور محمود خالد، اقبال اکیڈمی پاکستان لاہور 1989ء
ایک مکافی نما مواصلاتی سیارہ محاس (اینٹینا)
**ٹیلی مواصلات** (telecommunication) دراصل رابطہ کرنے (communication) کے لیے معلومات کو دور دراز مقامات پر بھیجنے کا عمل ہے۔ اِسے **بعید اتصالات** یا **بعید مواصلات** بھی کہاجاتا ہے۔

قدیم دور کے ٹیلی مواصلات میں بصری اشارات (visual signals) جیسے منارات (beacons)، دُود اشارات (smoke signals)، اشارہ دار دُورنگارات (semaphore telegraphs)، اشاری پرچمات (signal flags) اور شمس نگارات (heliographs) وغیرہ کا استعمال کیا جاتا تھا۔ جدید برق اور برقیاتی دور کے ٹیلی مواصلات میں اب برقی اختراعات مثلاً دُورنگارات (telegraphs)، ٹیلیفونات، بعید طبعات (teletypes)، مشعہ (radio)، خردموجی مواصلات (microwave communications)، ریشی بصریات (fiber optics)، مدوری سیارچہ جات (communications satellites) اور جالبین (internet) کا استعمال بھی شامل ہے۔

نیز دیکھیے
----------

* خاکۂ ٹیلی مواصلات (outline of telecommunication)
* سلکی مواصلات (wired communication)
* قزمہ جالکارات (nanoscale networks)

|  |  |
| --- | --- |
|  | ویکی ذخائر پر **ٹیلی مواصلات** سے متعلق سمعی و بصری مواد ملاحظہ کریں۔ |
لفظ **کلاسک** (یا **کلاسیک**) دراصل انگریزی زبان کا لفظ ہے جسے اردو میں اسے ادب عالیہ یا ادب عالی کہتے ہیں۔ تاہم اس سے درج ذیل مفہوم بھی مُراد لیے جاتے ہیں۔

اعلیٰ / درجۂ اُولیٰ کا
----------------------

وہ چیز جو اعلیٰ ترین درجہ یا جماعت سے ہو۔

مثالی
-----

ایک مروّجہ معیار یا نمونہ

پائدار
------

دیرپا اہمیت اور قیمت کا حامل

باستانی
-------

قدیم روم اور یونان کے اَدب، فن اور ثقافت سے متعلق؛ کلاسیکی

روایتی
------

رسمی، خالص اور مضبوط انداز کا

تاریخی
------

تاریخی طور پر یادگار

مستند
-----

توثیق اور تصدیق شدہ

کلاسیکیات
---------

کلاسیکیات (the classics) سے مُراد قدیم رومی اور یونانی اَدب ہے۔

  


---


|  |  |
| --- | --- |
| ضد ابہام صفحات کے لیے معاونت | یہ ایک ضد ابہام صفحہ ہے۔ ایسے الفاظ جو بیک وقت متعدد معانی پر مشتمل ہوں یا متفرق شعبہ ہائے فنون سے وابستہ ہوں، انہیں ضد ابہام صفحہ کہا جاتا ہے۔ اگر کسی اندرونی ربط کے ذریعہ آپ اس صفحہ تک پہونچے ہیں تو، آپ اس ربط کو درست کرنے کی کوشش کرسکتے ہیں تاکہ وہ ربط درست اور متعلقہ صفحہ سے مربوط ہو جائے۔ مزید تفصیل کے لیے ویکیپیڈیا:ضد ابہام ملاحظہ فرمائیں۔ |
**کینگرو پوائنٹ** آسٹریلیا کے کوئنز لینڈ کے شہر برسبین کا ایک اندرونی جنوبی مضافاتی علاقہ ہے۔ 2016ء کی مردم شماری میں، کنگارو پوائنٹ کی مجموعی آبادی 8,063 افراد پر مشتمل تھی۔ مضافاتی علاقے میں دو نمایاں پرکشش مقامات ہیں، سٹوری برج اور کینگرو پوائنٹ کلفس ۔ مغربی حاشیے پر، کیپٹن کک برج بحرالکاہل موٹر وے کے آغاز کی نشاندہی کرتا ہے۔

### جغرافیہ

کنگارو پوائنٹ برسبین کے مرکزی کاروباری ضلع سے براہ راست دریائے برسبین کے مشرق میں واقع ہے، لیکن دریا کے جنوب کی جانب ہونے کی وجہ سے عام طور پر جنوبی مضافاتی علاقے کے طور پر شمار کیا جاتا ہے۔ کینگرو پوائنٹ ایک جزیرہ نما پر واقع ہے جو سخت رائولائٹ چٹان سے بنا ہے جس کے ارد گرد دریائے برسبین بہتا ہے۔ جزیرہ نما کے شمالی سرے پر اسٹوری برج اسے مرکزی کاروباری ضلع اور فورٹیٹیوڈ ویلی کے مضافاتی علاقے سے جوڑتا ہے۔ وولونگبا کا مضافاتی علاقہ جنوب میں واقع ہے۔ چھ لین والی مین اسٹریٹ اسٹوری برج سے وولونگبا تک جاتی ہے۔ کنگارو پوائنٹ کی زمین کی تزئین بنیادی طور پر جزیرہ نما کے سرے کی طرف اونچے اونچے اپارٹمنٹس ہیں جبکہ جنوبی سرے میں بنیادی طور پر کم درمیانے کثافت والے اپارٹمنٹس اور کوئنزلینڈر قسم کے مکانات ہیں۔

### تاریخ

 1890 کی دہائی میں دریائے برسبین میں گن شپ *پالوما* کے ساتھ کینگرو پوائنٹ کی چٹانوں کے نیچے کوئینز لینڈ نیوی کے مرکزی اسٹورز ۔
برطانوی آباد کاری سے پہلے، کینگرو پوائنٹ کو تربل لوگوں نے آباد کیا تھا۔  یہ برسبین میں آباد ہونے والے ابتدائی مضافات میں سے ایک ہے اور اس کے بعد، برسبین کے قدیم ترین مضافات میں سے ایک ہے، جو تاریخ اور کردار سے مالا مال ہے۔ اس کی شہرت 1900ء کی دہائی کے آس پاس پرتشدد اور بدمعاش گلیوں کے گروہوں کے لیے تھی، جس میں متعدد سڑکوں پر فسادات ہوئے۔ 1823ء میں، ایکسپلورر جان آکسلے نے کینگرو پوائنٹ کو "جنگل کے طور پر بیان کیا، جس میں اونچی زمین کے کھلے جنگل، گھاس سے ڈھکے ہوئے مینگرووز کے ساتھ جھالر"۔ بعد میں مجرموں کی تصفیہ (1825/1841)ء کے دوران، کینگرو پوائنٹ کو صاف کر کے فصلوں کی کاشت کے لیے استعمال کیا گیا۔ اس کے بعد، اس علاقے کو مفت آبادکاری کے لیے کھول دیا گیا، پہلی زمین کی فروخت 13 دسمبر 1843ء کو ہوئی تھی۔ ابتدائی خریداروں میں کیپٹن جان کلیمینٹس وکھم ، پولیس مجسٹریٹ اور بعد میں سرکاری رہائشی تھے۔ سرویئر جیمز وارنر نے پہلا گھر 1844ء میں کینگرو پوائنٹ پر بنایا تھا

حوالہ جات
---------

1. ↑  "Turrbal History". 26 اکتوبر 2009 میں اصل سے آرکائیو شدہ. اخذ شدہ بتاریخ 11 فروری 2010.
2. ↑  "Saint Mary's: Our Rich History". 03 مئی 2010 میں اصل سے آرکائیو شدہ. اخذ شدہ بتاریخ 11 فروری 2010.
**لحمیہ** یا **پروٹین**(protein) دراصل مکثورہ یا polymer سالمات ہوتے ہیں جو چھوٹے سالمات یا یوں کہ لیں کہ موحود (monomer) سے مل کر بنتے ہیں اور ان موحود سالمات کو امائنو ایسڈ کہا جاتا ہے۔

پروٹین کا کام
-------------

پروٹین مالیکیولز کا مجموعہ ہے۔ پروٹین امائنو ایسڈز سے مل کر بنتا ہے۔ پروٹین کا کام جسم میں واقع ہونے والے تمام کیمیائی عوامل میں عمل انگیزی کا کام کرنا، جسم کے خلیوں کی بڑھوتری، توڑپھوڑ اور ڈی این اے کا بنانا ہے۔ یہ خلیات کی مرمت کرتی ہے۔ جن بچوں کو پروٹین نہیں ملتی ان کا قد اور وزن رک جاتا ہے۔ پروٹین کی وجہ سے جسم میں آکسیجن کے جذب ہونے کی رفتار باقاعدہ رہتی ہے۔ اس کی غیر موجودگی میں خون کے سرخ ذرات کی تعداد کم ہو جاتی ہے۔ یہ ہمارے جسم میں ایندھن کا کام دیتی ہے اور ہمارے جسم کو طاقت اور حرارت پہنچا کر قوت دیتی ہے۔ انسانی خلئے میں پانی کے بعد سب سے اہم مالیکیول امینو ایسڈ ہوتے ہیں۔

پروٹین کے فوائد
---------------

پروٹین انسانی جسم کی بڑھوتری کے لیے بنیادی کردار ادا کرتا ہے۔ پروٹین کی کمی کا مطلب دبلا پن، بال گرنا، جسمانی کمزوری، یاد داشت کی کمی، سوکھے کا مرض، جسمانی تھکن اور توڑپھوڑ، غرض کہ پورا جسم متاثر ہوتا ہے۔ جسم کے عضلات بڑھانے کے لیے پروٹین کا کردار بنیادی ہے۔ یہی وجہ ہے کہ باڈی بلڈر حضرات پروٹین کی مقدار کا خاص خیال رکھتے ہیں۔ اگر آپ فربہ ہونا چاہتے ہیں، وزن بڑھانا چاہتے ہیں، پتلا پن ختم کرنا چاہتے ہیں تو زیادہ پروٹین کھائیں۔

پروٹین کے ذرائع
---------------

پروٹین کے اہم ترین ذرائع یہ ہیں:

100 گرام مرغی (بریسٹ پِیس) سے 30 گرام پروٹین

100 گرام مچھلی سے 26 گرام پروٹین

100 گرام پنیر سے 32 گرام پروٹین

100 گرام بیف (گائے کے گوشت) سے 36 گرام پروٹین

100 گرام لوبیا (سفید، لال، ہرا) سے 18 گرام پروٹین

100 گرام دال (مسور) سے 26 گرام پروٹین

100 گرام چنوں میں 19 گرام پروٹین

100 گرام انڈے سے 13 گرام پروٹین

100 گرام دودھ سے 6 گرام پروٹین

100 گرام خشک میوہ جات (مثلا بادام، پستہ، مونگ پھلی) سے 33 گرام پروٹین
نیچے والی پہاڑی والی غاریں
اوپر والی پہاڑی والی غاریں
کائی وادی کا خوبصورت منظر
کائی وادی میں چشمے کے پانی پر چلنے والی آٹے کی چکی
**کائی غاریں** (انگریزی: Kai Caves) پاکستان کے صوبہ سندھ کے ضلع جامشورو کی تحصیل سیہون، کے شہر سیہون شریف سے 40 کلومیٹر کے فاصلے پر کھیرتھر پہاڑی سلسلے کی کائی وادی میں کانی غاریں واقع ہیں۔ یہاں دو جگہ پر غاریں ہیں۔ ایک گاؤں محمد خان نوحانی کے جنوب میں اونچی پہاڑی پر ہیں اور دوسری غاریں مذکورہ گاؤں کے مغرب میں چھوٹی پہاڑی پر ہیں جو مقامی طور **سیت گھریوں** (سات غاریں) سے مشہور ہیں۔ کیوں کہ یہاں پر سات غاریں ہیں۔ نیچی پہاڑی والی غاریں تاج صحرائی نے دریافت کی تھیں۔ اوپر موجود غاریں عزیز کنگرانی نے دریافت کیں۔ اوپر والی غاریں اور نیچے موجود غاریں ایک دورے کے مشرق اور مغرب میں ہیں۔ کائی وادی کے پہاڑو پر نظر ڈالنے سے معلوم ہوتا ہے کہ قدیم زمانے میں یہاں سمندر تھا۔ آثار قدیمہ کے ماہریں کا خیال ہے کہ یہ غاریں پتھر کے جدید زمانے (Neolithic) کی غاریں ہیں۔ کائی وادی میں پہاڑوں کے سلسلے میں قدرتی چشمے کا پانی نالے کی صورت میں صدیوں سے بہتے کائی وادی کو سیراب کرتا چلا آ رہا ہے۔ تاج صحرائی کی تحقیق کے مطابق غاروں کے اردگرد کائی وادی میں بُلو کی بٹھی (قبر یا ٹیلہ)، نُکو بُٹھی اور نئیگ شریف کئلکو لیتھک (Chalcolithic) کی بستیاں ہیں۔ تاج صحرائی کو کائی وادی میں سے زرتشت یا زردشتی آثار بھی ملے تھے۔ کائی وادی میں ایک قدیم مقام ہے جو اب **پنجتن کے باغ** سے مشہور ہے۔ نئگ وادی کی طرح یہاں آٹے پیسنے کی چکی بھی ہے جو قدرتی چشمے کے پانی کے تیز بہاؤ پر چلتی ہے اور لوگ آٹا پیستے ہیں۔

حوالہ جات
---------

1. ↑  "Kai Valley: The Scenic Spot For Visitors In Sindh, Pakistan". 19 جون 2018 میں اصل سے آرکائیو شدہ. اخذ شدہ بتاریخ 31 مارچ 2018.  الوسيط `|url-status=` تم تجاهله (معاونت)
2. 1 2  Sindhi Adabi Board Online Library (History)
3. 1 2  Heritage: The ancient sites of Kai and Naig valleys - Newspaper - DAWN.COM
پورٹ گرینڈ، کراچی کا ایک منظر۔
**پورٹ گرینڈ فوڈ اینڈ ڈرنک اینڈ انٹرٹینمنٹ کمپلیکس** ایک تفریحی مقام ہے جو کراچی ، سندھ ، پاکستان میں 19ویں صدی کے مقامی جیٹی پل کے واٹر فرنٹ کے ساتھ بنایا گیا ہے جو کراچی پورٹ ٹرسٹ کو کیماڑی سے ملاتا ہے۔ یہ منصوبہ کراچی پورٹ ٹرسٹ اور ایک نجی کمپنی گرینڈ لیزر کارپوریشن کی مشترکہ کوششوں کا نتیجہ تھا۔ اس کمپلیکس کو 28 مئی 2011ء کو عوام کے لیے کھول دیا گیا تھا، اس وقت کے گورنر سندھ عشرت العباد نے کمپلیکس کا افتتاح کیا تھا۔  کمپلیکس شہر میں خریداری، کھانے، ثقافتی اور ساحلی تفریحی سرگرمیوں کا مرکز ہے۔

پورٹ گرینڈ نیپئر مول برج پر ایک ایسی جگہ واقع ہے جو کراچی کی تاریخ میں بہت اہم ہے اور اس نے اسے آج کا شہر بنانے میں اہم کردار ادا کیا ہے۔ پروجیکٹ 1,000سکوائر فٹ تک پھیلا ہوا ہے۔ کراچی کے قدیم 19ویں صدی کے مقامی جیٹی پل کا فٹ اور 200,000 مربع فٹ کے رقبے پر پھیلا ہوا ہے۔

ایک کلومیٹر کے پل کو ایک تفریحی اور فوڈ انکلیو میں تبدیل کر دیا گیا ہے جس میں متعدد کھانے پینے کی جگہیں ہیں جن میں کل 40,000 مربع فٹ کا کلائمیٹ کنٹرول ایریا ہے اور کیوسک کے لیے جگہ اور غیر ملکی پاکستانی اور غیر ملکی کھانے اور مختلف قسم کے مشروبات کے 11 ریستوراں ہیں۔   زیادہ سے زیادہ لوگوں کو راغب کرنے کے لیے انتظامیہ نے سپیڈ بوٹ کی سواریوں کی پیشکش بھی شروع کر دی ہے جو مسافروں کو چائنا کریک کے ساتھ لے جاتی ہے۔ انتظامیہ کو یہ بھی امید ہے کہ سپیڈ بوٹ کی سواریوں سے لوگوں کو مینگرووز کی حفاظت اور سمندری آلودگی کو کم کرنے کی ضرورت کو سمجھنے میں مدد ملے گی۔

حوالہ جات
---------

1. ↑
2. ↑  Al Jazeera: Troubled Karachi finds an enclave of calm
3. ↑  Good times: Port Grand finally makes a grand opening
**پورالی ملا پہاڑ** جنوبی بھارتی ریاست کیرلا کے ضلع کنور میں واقع ایک چھوٹا پہاڑی سلسلہ ہے۔ یہ مغربی گھاٹ پہاڑی سلسلے کا حصہ ہے۔ یہ شہرِ مٹانور کے پژاشی گاؤں سے شروع ہو کر مشرق کی طرف میں مغربی گھاٹ سے جا ملتا ہے۔ تقریباً 15 مربع کلومیٹر رقبے پر محیط اس پہاڑی سلسلے میں مختلف انواع کے جاندار اور درخت پائے جاتے ہیں۔ یہ سطح بحر سے 1800 سے 3000 تک کی بلندی پر واقع ہے۔

تاریخی اہمیت
------------

پورالی ملا تاریخی اہمیت کا حامل پہاڑ ہے۔ ان پہاڑوں میں پژاشی راجا نے جو اس وقت اس علاقے کا حکمران تھے اپنے سپاہیوں کے ساتھ چند عرصے گزارے تھے۔ مگر برطانوی افواج نے اس پہاڑ کا محاصرہ کیا تو ناچار ہو کر ویاناڈ میں جا کر پناہ لی۔

سیاحت
-----

پورالی پہاڑ میں کئی تاریخی یادگاریں موجود ہیں۔ ان میں *قلعہ ہرشچندر* اور *غار مئلاڈومپارا* وغیرہ اہم ہیں۔ اس پہاڑ کے سیاحتی امکانات کے پیشِ نظر حکومت نے کئی منصوبے بنائے رکھے ہیں۔

رسائی
-----

قریب ترین ریلوے اسٹیشن تلشیری اور کنور ہیں۔ ضلعی صدر دفتر کنور سے 40 کلومیٹر اور تلشیری سے 30 کلومیٹر دور ہے۔ قریب ترین ہوائی اڈا کالی کٹ ہے، اس کے علاوہ مجوزہ *کنور بین الاقوامی ہوائی اڈا* اس علاقے کے بہت ہی قریب ہے۔

حوالہ جات
---------

1. ↑
2. ↑  "HISTOBLOG: Challenge to British Supremacy in Kerala( Pazhassi Raja )-psc". 06 مارچ 2016 میں اصل سے آرکائیو شدہ. اخذ شدہ بتاریخ 09 جنوری 2016.  الوسيط `|url-status=` تم تجاهله (معاونت)

مزید دیکھیے
-----------

* ویتل پہاڑ
* ایژی ملا
* ماڈائی پارا
**گوترا** کے بارے میں ہندو عقیدہ یہ ہے کہ اس زمرے کے سبھی ارکان ایک مشترکہ دیومالائی کردار یا کسی رِشی کی پُشت سے ہیں۔ شروع میں صرف آٹھ گوتروں کا تذکرہ ملتا ہے مگر رفتہ رفتہ یہ تعداد بڑھتی گئی ہے۔ گوترا کے ماورائے زمرہ شادی کے اصول کی رو سے زن وشوہر ایک ہی گوترا سے تعلق نہیں رکھ سکتے ہیں۔ یہ امتناع منو کی جانب سے نافذ کیا گیا تھا جسے 1946ء کے ہندو شادی کی رکاوٹیں دور کرنے والے قانون (Hindu Marriage Disabilities Removal Act 1946) کی رو سے دور کیا گیا۔

مسلمانوں میں گوترا
------------------

تبدیل مذہب کر کے جب ہندو مسلمان ہوئے، تو گوترا کا تصور ان میں بھی رواج پایا۔ مشترک آبا کے سبب شادی بیاہ کو ممنوع سمجھا گیا ہے۔ بھارت میں آٹھ مرتبہ کا کشتی خظاب گیرندہ اخلاص جب ایک مئو سے تعلق رکھنے والی لڑکی سے شادی کی تھی، تب اس کا سماجی مقاطعہ کیا گیا اور شادی توڑنے کے لیے مئو برادری کی جانب سے تیس لاکھ روپیے کی پیش کش کی گئی تھی۔ پاکستان اور بالخصوص پنجاب (پاکستان) میں جٹ گوترا موجود ہیں۔

حوالہ جات
---------

1. ↑  "Indian Society: Issues, Policies and Welfare Schemes", Dr Vinita Pandey, BSC Publishers & Distributors, Hyderabad, P. 1.15-16
2. ↑  Now, Muslim boy faces khap ire for same-gotra marriage | India News - Times of India
3. ↑
**ونڈ مل ڈاؤن** ہیمپشائر میں ہیمبلڈن شہر کے قریب ایک دیہی مقام ہے۔ 1782 سے 1795 تک، یہ ایک مشہور کرکٹ مقام کے طور پر ہیمبلڈن کلب کا گھر تھا۔ ہیمبلڈن نے کم از کم 1753ء سے 1781ء تک براڈہلفپینی ڈاؤن کا استعمال کیا جب اسے "بہت دور دراز" ہونے کی وجہ سے ترک کر دیا گیا۔براڈہلفپینی گاؤں سے تقریباً دو میل کے فاصلے پر ہے جبکہ ونڈ مل ڈاون ملحقہ ہے حالانکہ براڈہلفپینی کے بالکل سامنے ایک پب تھا (مشہور بیٹ اینڈ بال ان ) لیکن ونڈ مل ڈاون نے ایسا نہیں کیا۔  منگل 18 جون 1782ء کو *ہیمپشائر کرانیکل نے* ونڈ مل ڈاؤن پر پہلی میٹنگ کی اطلاع دی جس میں زمین کا حوالہ دیتے ہوئے کہا گیا کہ "ہیمبلڈن کے قصبے سے ملحقہ نیو براڈ ہافپینی کہلاتا ہے"۔  یہ ممکنہ لیکن غیر مصدقہ ہے کہ وہاں پہلا میچ ایک ہفتے بعد کھیلا گیا تھا۔ پہلا یقینی فرسٹ کلاس کرکٹ میچ اگست 1782ء میں ہیمپشائر بمقابلہ آل انگلینڈ تھا، جس میں آل انگلینڈ 147 رنز سے جیت گیا۔  ونڈ مل ڈاؤن جولائی 1795ء تک ہیمپشائر کے میچوں کے ہوم وینیو کے طور پر باقاعدگی سے استعمال ہوتا رہا جب آخری ریکارڈ میچ وہاں ہوا تھا۔

حوالہ جات
---------

1. ↑  Ashley Mote, *The Glory Days of Cricket*, Robson, 1997
2. ↑  G B Buckley, *Fresh Light on 18th Century Cricket*, Cotterell, 1935
3. 1 2  Arthur Haygarth, *Scores & Biographies*, Volume 1 (1744-1826), Lillywhite, 1862
**گنجانن مادھو مکتی بودھ** (13 نومبر 1917ء – 11 ستمبر 1964ء) بیسویں صدی عیسوی کے ہندی زبان کے جانے مانے شاعر، مضمون نگار، ادیب، سیاسی نقاد اور فکشن نگار تھے۔

سوانح
-----

مدھیہ پردیش کے شیوپور میں 1917ء میں پیدا ہوئے۔ گوالیار اور اوجین سے اعلیٰ تعلیم حاصل کرنے کے بعد تدریسی خدمات پر مامور ہو گئے۔ صحافت، شاعری، کہانی اور تبصرہ ان کے مخصوص میدان تھے۔ مکتی بودھ رومانی شاعری سے دامن چھڑا کر نئی شاعری کی طرف آئے تھے۔ انھوں نے نئی کویتا تحریک کو سچیدانند واتسائن (معروف بہ "اگے") کے ساتھ مل کر موضوع اور اسلوب دونوں سطحوں پر مستحکم کیا۔ مکتی بودھ نے اس کے لیے مغرب سے استفادہ کیا۔ مکتی بودھ اگے کے انتخاب "تار سپتک" (1943ء) کے شاعر تھے۔ اس انتخاب میں مکتی بودھ کی شامل نظموں کا مرکزی احساس انسانی وجود ہے۔ غریبوں اور استحصال زدہ طبقوں کے کرب کو انھوں نے اپنی شاعری میں جگہ دی ہے۔ مکتی بودھ مارکسی نظریات سے بھی متاثر تھے۔ انھوں نے سرمایہ دار طبقے کی مذہبیت اور روحانیت پر زبردست طنز کیا ہے۔ "چاند کا منھ ٹیڑھا ہے"، "بھوری بھوری خاک دھول"، مکتی بودھ کے دو اہم شعری مجموعے ہیں۔ مکتی بودھ نے "اندھیرے میں" اور "برہمہ راکشش" نام کی دو اہم طویل نظموں میں معاصر زندگی کی عکاسی کی ہے۔

مکتی بودھ نئی کہانی کے اہم کہانی کار بھی ہیں۔ انھوں نے سماجی مسائل کے ساتھ ساتھ انسانی ذات کے کرب اور اس کے نفسیاتی مسائل کو بھی اہمیت دی ہے جس سے کہانی خارجیت کے دائرے سے نکل کر داخلیت کی طرف مڑتی ہوئی معلوم ہوتی ہے۔ ان کے یہاں کافکاکی سی دھندلی فضا اور سارتر کی طرح کہانی میں فلسفے کی آمیزش دیکھنے کو ملتی ہے۔ "زندگی کی کترن"، "سمجھوتا"، "چابک"، "بھوت کا اپچار"، "آکھیٹ"، "سطح سے اٹھتا آدمی"، "جلنا" وغیرہ مکتی بودھ کی قابل ذکر کہانیاں ہیں۔

مکتی بودھ ادب کے نئے موضوعات پر فکر انگیز مضامین لکھنے والے مضمون نگار بھی ہیں۔ "کاماینی ایک پز وچار" جیسی کتاب سے ان کی فکری و تنقیدی خیالات کا پتہ چلتا ہے۔ انھوں نے نئی کویتا تحریک کے استحکام کے لیے جو عالمانہ و فکری مضامین لکھے ان میں سماجیاتی و نفسیاتی امور کے ساتھ جمالیاتی امور پر خاص زور دیا ہے۔ ان کے تنقیدی مضامین کے دو مجموعے "نئی کویتا کا آتم سنگھرش اور انیہ نبندھ" اور "نئے ساہتیہ کا سوندریہ شاستر" شائع ہو چکے ہیں۔ "ایک ساہتیک کی ڈائری" کے نام سے ان کی ایک اہم یادگار کتاب ہے۔ وشنو چندر شرما نے "مکتی بودھ ایک آتم کتھا" کے نام سے مکتی بودھ کی سوانح عمری لکھی ہے۔

حوالہ جات
---------

1. ↑   — اخذ شدہ بتاریخ: 10 اکتوبر 2015 — مصنف: فرانس کا قومی کتب خانہ  — اجازت نامہ: آزاد اجازت نامہ
2. ↑  بی این ایف - آئی ڈی:  — بنام: Gajanan Madhav Muktibodh — مصنف: فرانس کا قومی کتب خانہ  — عنوان : اوپن ڈیٹا پلیٹ فارم — اجازت نامہ: آزاد اجازت نامہ
3. ↑  BnF catalogue général — اخذ شدہ بتاریخ: 26 مارچ 2017 — مصنف: فرانس کا قومی کتب خانہ  — ناشر: فرانس کا قومی کتب خانہ
4. ↑   — اخذ شدہ بتاریخ: 10 اکتوبر 2015 — مصنف: فرانس کا قومی کتب خانہ  — اجازت نامہ: آزاد اجازت نامہ
5. ↑  "Biography and Works of Muktibodh". 23 اپریل 2009 میں اصل سے آرکائیو شدہ. اخذ شدہ بتاریخ 18 اکتوبر 2019.  الوسيط `|url-status=` تم تجاهله (معاونت)
6. 1 2  Muktibodh Profile www.abhivyakti-hindi.org.
مجارستان میں پتھراؤ کرنے والے ایک لڑکے کا مجسمہ
**پتھراؤ** یا **پتھر بازی** (انگریزی: Stone throwing) کسی پر پتھر پھینکنے کو کہتے ہیں۔ اگر یہ دانستہ طور پر کسی اور شخص پر پھینکا جائے، تو ایک طرح کا مجرمانہ حملہ ہو سکتا ہے۔ دنیا کے کئی حصوں میں سیاسی یا سماجی احتجاج اور غصے کے اظہار کے لیے پتھراؤ ایک اہم حصہ بن چکا ہے کیوں کہ پتھر ہر جگہ موجود ہوتے ہیں اور آسانی سے کسی بھی شخص کی جانب سے کسی دوسرے شخص کو چوٹ پہنچانے کے کام میں آ سکتے ہیں۔ 

 
پتھراؤ اور سنگساری میں بڑا فرق ہے۔ سنگساری دنیا کے کچھ حصوں میں زنا کے ارتکاب کرنے والوں کو قانونًا سزا ہوتی ہے۔ اس کے بر عکس پتھراؤ کسی حکومت یا عدالت کے حکم کا تابع نہیں ہوتا۔ یہ اکثر منظم بھی نہیں ہوتا، محض مقامی لوگوں کے شدید غصے اور احتجاج کا ذریعہ ہوتا ہے، اس کے پیچھے کسی تنظیم یا سازش نہیں ہوتی ہے۔

مزید دیکھیے
-----------

* سنگساری
* انڈے پھینکنا

حوالہ جات
---------

1. ↑  
"لیاری کے دورے کے دوران بلاول کے قافلے پر پتھراؤ". *وائس آف امریکا*.
2. ↑  "سوڈان : پتھراؤ سے زخمی ہونے والا پولیس اہل کار چل بسا". *العربیہ نیوز*.
3. ↑  "کوہاٹ ایکسپریس پر پتھراؤ کرنے والے پکڑے گئے". *بی کے نیوز*. 08 اگست 2019 میں اصل سے آرکائیو شدہ. اخذ شدہ بتاریخ 08 اگست 2019.  الوسيط `|url-status=` تم تجاهله (معاونت)
4. ↑  
"گردوارے پر پتھراؤ، سکھوں کااحتجاج". *بی بی سی نیوز*.
Casa Martí Ventosa
**کاسہ مرتی وینتوسا** بارسلونا شہر میں بارسلونا کے ضلع میں ایک رہائشی گھر ہے۔ یہ ایک آزادانہ فنّ تعمیر میں سال 1930-1939 میں بنایا تھا۔ مشہور معمار مینوالا پئگ جانیر (Manuela Puig Janera) کا یہ کا کام ہے۔ گھر پیرس کی ایک عمارت کے جیسا بنا ہے۔ اسپین کی سرکار نے نے اس عمارت ثقافتی اہمیت کے پیش نظر اسپین کی ثقافتی عمارت قرار دیا ہے۔

عمارت لگ بھگ ایک سطحی منصوبہ ہے۔ بیسمینٹ، زمینی حصہ، میجینائن اور چھ منزلوں پر یہ محیط ہے۔ گھر کے کونے ایک جیسے ہیں۔ باب الداخلہ سمندری فنّ صورت گری سے راحت کے ساتھ مانو بانسری دے رہا ہو، دیواروں کے پلاسٹر کو تصاویر کے ڈھال کے ساتھ سجایا گیا ہے۔

گھر شپنگ کمپنیوں مرتی وینتوسا کے مالکوں کی جانب بنایا گیاتھا۔

تصاویر کی گیلری
---------------

* PortálPortál
* Boční fasádaBoční fasáda

خارجی روابط
-----------

* |  |  |
| --- | --- |
|  | ویکی ذخائر پر **کاسہ مرتی وینتوسا** سے متعلق سمعی و بصری مواد ملاحظہ کریں۔ |
* Casa Martí Ventosa (1935) Manuel Puig Janer
* La saavedrense Iara Marti Ventosa Schulmeister, 1º Princesa en la Fiesta de La Manzana.آرکائیو شدہ (Date missing) بذریعہ ciudadnoticias.com (Error: unknown archive URL)
* Barcelona - Via Laietana 006 cCasa Martí VentosaArchitect: Francesc Guàrdia Vial
* Dalí con el bigote fritoآرکائیو شدہ (Date missing) بذریعہ geolocation.ws (Error: unknown archive URL)
* LA BARCELONETA Y EL PUERTO OLÍMPICO

سانچہ:Geo dms

ماخذ
----

*
**کلکتہ گزٹ** (انگریزی: **Calcutta Gazette**) برطانوی ہندوستان کا تیسرا انگریزی ہفت روزہ اخبار تھا جو 4 مارچ 1784ء میں شروع ہوا۔ اس اخبار کے بانی ایڈیٹر برطانوی ایسٹ انڈیا کمپنی کا ایک افسر فرانسس گلیڈون تھے۔ کلکتہ گزٹ کی حیثیت نیم سرکاری تھی اور یہ ہر جمعرات کو شائع ہوتا تھا۔ کلکتہ گزٹ نے اپنے معاصر اخبارات کے مقابلے میں طویل عمر پائی ۔ اس کی ایک خصوصیت یہ تھی کہ کلکتہ گزٹ کے ابتدائی نمبروں میں ایک کالم فارسی زبان کا بھی ہوتا تھا۔ اس کالم میں دربارِ معلیٰ کی خبروں کے علاوہ دہلی کی عام خبریں بھی شائع کی جاتی تھیں۔ 17 مئی 1799ء میں کے شمارے میں کلکتہ گزٹ نے ٹیپو سلطان کی شہادت اور سرنگاپٹم کی فتح کی خبر شائع کی ۔ کلکتہ گزٹ نے 29 ستمبر 1818ء کو جیمز سلک بیکنگھم کے جاری کر دہ نئے انگریزی اخبار کلکتہ جرنل کے حق میں اپنی اشاعت ہمیشہ کے لیے بند کر دی۔

حوالہ جات
---------

1. ↑  ڈاکٹر عبد السلام خورشید، صحافت: پاکستان و ہند میں، مجلس ترقی ادب لاہور، نومبر 2016ء، ص 28
2. ↑  نادر علی خاں، اردو صحافت کی تاریخ، ایجوکیشنل بک ہاؤس، علی گڑھ، 1987ء، ص 12
3. ↑  محمد افتخار کھوکھر، صحافت کی تاریخ، مقتدرہ قومی زبان اسلام آباد، 1995ء، ص 19
4. ↑  محمد افتخار کھوکھر، صحافت کی تاریخ، مقتدرہ قومی زبان اسلام آباد، 1995ء، ص 20
**نثار احمد 'کلیم'** بیدر سے تعلق رکھنے والے اردو شاعر تھے۔ وہ ہندی اور اردو میں دو درجن کے قریب کتابوں کو اپنے نام کر چکے ہیں۔ حالاں کہ وہ مختلف موضوعات پر اظہار خیال کر چکے تھے، تاہم ان کی نگارشات میں عشق ایک اہم موضوع تھا۔

پیشہ
----

نثار احمد بنیادی طور پر درس و تدریس سے جڑے تھے۔ وہ ایک اسکولی ٹیچر تھے۔

ہندی اور اردو سے شغف
--------------------

نثار احمد اردو کے ساتھ ساتھ ہندی زبان سے جڑے رہے اور اپنی تحریر اور اظہار خیال کو اس زبان میں بھی برابر جگہ دی۔ وہ کئی سال کرناٹک میں ہندی راشٹر سبھا کے کورسوں کی امتحانی کمیٹی کے صدر رہے۔

گاندھیائی افکار سے رغبت
-----------------------

نثار احمد گاندھیائی افکار، بالخصوص ہمہ مذہبی احترام، مذہبیت اور سیکولر ازم کے ایک ساتھ رہنے کے بہت قائل تھے اور اس بات کی اپنی تحریر اور تقریر میں بہت زور دیتے رہے۔

اردو اکیڈمی کا اعزاز
--------------------

نثار احمد کو اپنی تحریروں کی وجہ سے اپنے انتقال سے کچھ مہینے پہلے کرناٹک اردو اکیڈمی کی جانب سے انعام و اعزاز حاصل کر چکے ہیں۔

ہمہ لسانی پُل سازی کی کوشش
--------------------------

نثار احمد ہمہ لسانی معاشرے میں خوش اطواری لانے کی کوشش کرتے رہے۔ وہ خود ریاستی کنڑا زبان کی محفلوں میں شریک ہوتے تھے اور بیدر میں ہمہ لسانی محفلوں کا اہتمام کرتے تھے۔

انتقال
------

25 مارچ، 2015ء کو نثار احمد انتقال کر گئے۔ اس وقت وہ 83 سال کے تھے۔

مزید دیکھیے
-----------

* کرناٹک میں اردو

حوالہ جات
---------

1. 1 2 3 4 5 6  
Urdu poet Kaleem dies
**ڈرسٹ اول یا ڈرسٹ پکٹ کا**،ارپ کا بیٹا،ایک پکٹش اسطورہ(افسانوی یا روایتی) بادشاہ تھا،اس کا نام پکٹش کرانکل میں بادشاہ کی فہرست میں موجود ہے۔

کرانکل میں لکھا ہے کہ ڈرسٹ 100 سال(سو سال) تک بادشاہ رہا اور اس نے 100 جنگیں لڑیں،جسے روایت کے طور پر مانا جاتا ہے نہ کے سحچ۔ ہم مسلمان اس 
بات کو سحچ کہے سکتے ہیں کیونکہ قرآن پاک اس بات کی گوائی دیتا ہے کہ پہلے زمانے کے لوگ قد میں بڑے ہوتے تھے اور ان کی عمریں بھی زیادہ ہوتی تھی۔ مثلا"
قوم عاد اور قوم ثمود جیسی قومیں۔قرآن کی سورۃ الفجر میں آتا ہے کہ:

*کیا آپ نے نہیں دیکھا کہ آپ کے رب نے (قومِ) عاد کے ساتھ کیسا (سلوک) کیا۔ جو (اہلِ) اِرم تھے (اور) بڑے بڑے ستونوں (کی طرح دراز قد اور اونچے محلات) والے تھے۔ جن کا مثل (دنیا کے ) ملکوں میں (کوئی بھی) پیدا نہیں کیا گیا۔* القرآن۔ سورۃ الفجر (آیات 6 تا 8)



چلیے واپس ڈرسٹ کی طرف آجائیے،کہا جاتا ہے کہ سینٹ پیٹرک اپنی حکمرانی کے انیسویں سال میں آئر لینڈ میں آیا تھا،جسے لوگ پانچویں صدی کی کہانی مانتے ہیں۔ کرانکل اس بات کا بھی اقرار کرتا یے کہ اس نے اپنے بھائی نکحتن کو جلاوطن کرکے آئر لینڈ بھیج دیا تھا۔ جان فورڈن کا دعوی کرتا ہے
کہ ڈرسٹ نے 45 سال تک بادشاہی کی،وہ بھی اسقف پلاڈیس کے زمانے میں نہ کہ سینٹ پیٹرک کے اور اسی زمانے میں اپنے بھائی نکحتن سے جنگ کی۔

بادشاہ کی فہرست میں موجود ہے کہ اس کے بعد ٹلاورک اول نے حکومت کی۔

حوالہ
-----

* 
* Anderson, Alan Orr, Early Sources of Scottish History A.D 500–1286, volume 1. Reprinted with corrections. Paul Watkins, Stamford, 1990. ISBN 1-871615-03-8
* John of Fordun, Chronicle of the Scottish Nation, ed. William Forbes Skene, tr. Felix J.H. Skene, 2 vols. Reprinted, Llanerch Press, Lampeter, 1993. ISBN 1-897853-05-X

بیرونی روابط
------------

* Weeks, T.H.; Weeks, A. (2005(?)). "The Pictish Chronicle". Manchester: Mimas Centre of Excellence at The University of Manchester. Archived from the originalآرکائیو شدہ (Date missing) بذریعہ mimas.ac.uk (Error: unknown archive URL) on 27 March 2008. Retrieved 16 February 2010.
کالی کٹ ہونیورسٹی، کالی کٹ، بھارت میں 2007ء کے داخلوں اور نصاب تعلیم کی تفصیلات
**نصاب تعلیم** (انگریزی: Syllabus) ایک ترتیب یا دستاویز ہے جو یہ بتاتا ہے کہ کوئی تعلیمی کورس، خواہ اسکولی، کالج، جامعاتی، پیشہ ورانہ، تفریحی، صحت و تندرستی یا کوئی اور نوعیت کا ہو، کن مرکبات پر مشتمل ہے، اس کے اغراض اور مقاصد کیا ہیں، اس کی توقعات کیا ہیں اور اس کا مطالعہ کرنے والوں یا اسے اپنانے والوں کو کیا کیا کرنا ہوگا۔ نصاب تعلیم میں مضامین کا تذکرہ ہوتا ہے۔ مثلًا بھارت جیسے ملک میں اسکولی سطح پر عام طور سے انگریزی، ہندی اور ایک مقامی زبان تو تقریبًا سبھی اسکولوں میں لازمًا پڑھائی جاتی ہیں۔ اس کے علاوہ سائنس، ریاضی اور سماجی علوم بھی ضروری سمجھے جاتے ہیں۔ یہ مضامین اگر چیکہ اسکول کی ہر جماعت میں پڑھائے جاتے ہیں، مگر ان میں ہر سطح پر مواد مختلف ہوتا ہے۔ زبانوں کی پڑھائی میں اولًا حرف شناسی، لفظوں کی بناوٹ، فقرہ سازی، انشائیہ، خط نگاری، سوانح، وغیرہ سب سطح در سطح بڑھتے ہیں۔ سائنس میں عمومی معلومات پر پہلے پہل زور دیا جاتا ہے۔ اسکول کے اختتام تک بچے سائنسی تجربے اور آلہ سازی تک میں حصہ لیتے ہیں۔ سماجی علوم میں معمولی افراد خاندان اور رشتوں کے تعارف سے شروع کر کے دھیرے دھیرے تاریخ، شہریت، جغرافیہ وغیرہ پڑھائے جاتے۔ اسی طرح کالج کی سطح پر گریجویشن کی سطح پر عمومًا کچھ مضامین پر توجہ دی جاتی ہے۔ مثلًا بی اے پڑھنے والا ایک طالب علم ممکن ہے کہ بھارت کی تاریخ، بر صغیر کی تاریخ اور عالمی تاریخ کا مطالعہ کرے۔ مگر جب وہی شخص ایم اے کرے گا تو وہ ممکن ہے کسی ایک موضوع پر توجہ دے گا، جیسے کہ بھارت کی تاریخ۔ پھر یہ موضوع کے بھی کئی ذیلی مضامین ہو سکتے ہیں، مثلًا قدیم وادی سندھ کی ثقافت، آریوں کی تاریخ، قدیم ہندوستان کی تاریخ، ہندوستان میں اسلام، مغلوں کی تاریخ، برطانوی ہند، آزاد بھارت کی تاریخ، وغیرہ۔

اہمیت
-----

کوئی بھی نصاب تعلیم ایک قسم کا ہدایتی نقشہ فراہم کرتا ہے جس پر تعلیمی مقصد اور اغراض کی پوری عمارت تعمیر کی جا سکتی ہے۔

مزید دیکھیے
-----------

* تعلیم
* اسباق کا منصوبہ

حوالہ جات
---------

1. ↑  [ 
How syllabus is important for students to be successful in the exams?
A course syllabus acts as a directional map to proceed in the way of leaning. In this article, we will discuss that how your course syllabus helps you prepare effectively and perform well in the exams.]
**وینکاٹاچر کلپنا** (پیدائش:18 جولائی 1961ء کرناٹک، بھارت)ایک سابقہ بھارتی ٹیسٹ اور ایک روزہ بین الاقوامی کرکٹ کھلاڑی ہیں جو بھارت قومی خواتین کرکٹ ٹیم کے لیے بین الاقوامی کرکٹ کھیلتی رہیں۔ انھوں نے 3 ٹیسٹ اور 8 ایک روزہ کھیلے۔ وینکاٹاچر کلپنا خواتین کرکٹ عالمی کپ، 1993ء میں شرکت کرنے والی بھارتی ٹیم میں شریک تھیں۔

### شماریات

وینکاٹاچر کلپنا نے 1986–1991 تک ٹیسٹ کرکٹ کھیلی، اس دوران میں انھوں نے کل 3 ٹیسٹ میچ کھیلے، ان کا پہلا ٹیسٹ میچ (کیپ نمبر 32) 26 جون 1986ء کو انگلینڈ سے کھیلا اور آخری ٹیسٹ 9 فروری 1991ء کو آسٹریلیا کے خلاف کھیلا۔ جب کہ 1986ء-1993ء میں وینکاٹاچر کلپنا نے ایک روزہ بین لااقوامی کرکٹ کھیلی اس دوران میں انھوں نے 8 میچ کھیلے، ان کا پہلا میچ (کیپ نمبر 34) 26 جولائی 1986ء کو ویست انڈیز کے خلاف اور آخری ایک روزہ 29 جولائی 1993ء کو ڈنمارک کے خلاف کھیلا۔

وینکاٹاچر کلپنا نے کل 3 ٹیسٹ اور 8 ایک روزہ بین الاقوامی کرکٹ میچ کھیلے، ٹیسٹ میں 71 اور ایک روزہ میں محض 69 رنز بنائے، ٹیسٹ میں بلے بازی اوسط 14.20 اور ایک روزہ میں 9.85 تھی۔ وینکاٹاچر کلپنا کا ٹیسٹ کرکٹ کا بہترین اسکور 34 اور ایک روزہ کا 31 رن رہا۔ وکٹ کیپنگ میں ٹیسٹ میں 1 اور ایک روزہ میں 6 کیچ کیے اور 10 اسٹمپ کیے۔

مزید دیکھیے
-----------

* بھارت قومی خواتین کرکٹ ٹیم
* بھارت خواتین ٹیسٹ کرکٹ کھلاڑیوں کی فہرست


|  |  |
| --- | --- |
| باب آئیکن | باب کرکٹ  |

حوالہ جات
---------

1. ↑  "V Kalpana". CricketArchive. اخذ شدہ بتاریخ 18 ستمبر 2009.
2. ↑  "V Kalpana". ای ایس پی این کرک انفو. اخذ شدہ بتاریخ 18 ستمبر 2009.
3. ↑  "Cricket Records | Records | Women's World Cup | Most dismissals in an innings | ESPN Cricinfo". *Cricinfo*. اخذ شدہ بتاریخ 25 جولا‎ئی 2017.

بیرونی روابط
------------

* ای ایس پی این کرک انفو پروفائل

| * د
* ب
* ت
بھارت دستہ – خواتین کرکٹ عالمی کپ، 1993ء |
| --- |
| 
* 1 اگروال
* 2 پرامیلا
* 3 سیندرا
* 4 سنگیتا
* 5 ایڈلجی (ک)
* 6 لایا
* 7 شاشی
* 8 جین
* 9 کلپنا
* 10 چندر
* 11 مابن
* 12 پرنما
* 13 راجنی

 | بھارت کا پرچم |
کُٹھالی کے طریقے کو انگریزی میں cupellation کہتے ہیں۔ اس طریقے سے سونے چاندی سے ملاوٹ الگ کی جاتی ہے۔  

گریفائیٹ کی کُٹھالی میں سونا پگھلایا جارہا ہے۔ یہ کٹھالی 1650 ڈگری سنٹی گریڈ تک برداشت کر لیتی ہے۔
کٹھالی (cupel) اس چھوٹی سی پیالی کو کہتے ہیں جس میں سونا چاندی رکھ کر پگھلائی جاتی ہے۔ یہ پیالہ یا پیالی عام طور پر جلی ہوئی ہڈیوں کی راکھ یا کھریا مٹی (chalk) سے بنائی جاتی ہے۔ جب اس میں ملاوٹ والا سونا چاندی رکھ کر بھٹی میں اتنا گرم کرتے ہیں کہ دھات پگھل جائے تو سونے چاندی کا کشتہ (oxide) نہیں بنتا لیکن سیسہ، تانبا، زنک، آرسینک، اینٹیمنی اور بسمتھ کا کُشتہ (آکسائیڈ) بن جاتا ہے۔ یہ آکسائیڈ پگھلی ہوئی حالت میں پیالی میں جذب ہو جاتے ہیں۔ ان کی کچھ مقدار بخارات (بھاپ) بن کر اُڑ جاتی ہے۔ ٹھنڈا ہونے پر جو دھات پیالی میں باقی رہ جاتی ہے وہ صرف سونے اور چاندی پر مشتمل ہوتی ہے۔ انسان یہ طریقہ قدیم زمانے سے استعمال کرتا چلا آ رہا ہے اور آج بھی یہ زیر استعمال ہے۔  

سونے چاندی کو کٹھالی میں گرم کرنے سے پہلے اس میں عام طور پر سیسہ ملایا جاتا ہے جس سے کام آسان ہو جاتا ہے۔

مزید دیکھیے
-----------

* سونے سے چاندی الگ کرنا
* پارکیز کا طریقہ
* ملر کا طریقہ
* سایانائیڈ کا طریقہ
* املغم
* دھاتوں کا حصول
* دھاتوں کی تاریخ
* دھاتوں کی قیمتیں
* دھاتوں کی عمل پذیری